
Načelnik Općine na temelju članka 64. stavak 3. Zakona o zaštiti okoliša ("Narodne novine", broj 83/13, 153/13, 78/15, 12/18 i 118/18) i članka 31. stavak 4. Uredbe o strateškoj procjeni utjecaja strategije, plana i programa na okoliš ("Narodne novine" broj 3/17) donosi:

O D L U K U

kojom se utvrđuje da nije potrebno provesti stratešku procjenu utjecaja na okoliš za
II. Izmjene i dopune Prostornog plana uređenja Općine Cerna
I.

Načelnik Općine Cerna donio je Odluku o započinjanju postupka ocjene o potrebi strateške procjene utjecaja na okoliš za II. Izmjene i dopune Prostornog plana uređenja Općine Cerna (KLASA:350-02/19-01/3, URBROJ: 2212/04-01-19/2 od 16. 05.2019. godine), prema kojoj je Općina Cerna provela postupak Ocjene o potrebi strateške procjene utjecaja na okoliš za II. Izmjene i dopune Prostornog plana uređenja Općine Cerna.
U postupku Ocjene o potrebi strateške procjene utvrđeno je da predmetne II. Izmjene i dopune Prostornog plana uređenja Općine Cerna neće imati vjerojatno značajan utjecaj na okoliš, temeljem čega se utvrđuje da za II. Izmjene i dopune Prostornog plana uređenja Općine Cerna nije potrebno provesti stratešku procjenu utjecaja na okoliš.
II.

Po provedenom postupku zatraženo je mišljenje Službe za prostorno planiranje, gradnju i zaštitu okoliša, Odsjeka za zaštitu okoliša i prirode Vukovarsko-srijemske županije, koji se dopisom (KLASA:612-07/2019-13/16, URBROJ:2196/1-14-01-19-3 od 04.studenog 2019 godine) očitovao da je postupak Ocjene o potrebi strateške procjene utjecaja na okoliš II. Izmjena i dopuna Prostornog plana uređenja Općine Cerna proveden sukladno odredbama Zakona o zaštiti okoliša, Uredbe o strateškoj procjeni utjecaja strategije, plana i programa na okoliš i Uredbe o informiranju i sudjelovanju javnosti i zainteresirane javnosti u pitanjima zaštite okoliša.
III.

Razlozi za izradu i donošenje II.Izmjena i dopuna PPUO Cerna su sljedeći: 
1.       Usklađivanje PPUO s novijom zakonskom regulativom iz područja održivog gospodarenja otpadom i određivanje lokacije reciklažnog dvorišta,

2.       Određivanje zona zaštitnih zelenih površina i/ili javnih zelenih površina unutar građevinskih područja naselja,

3.       Određivanje zona javne i društvene namjene kao i površina javne namjene unutar građevinskih područja naselja,

4.       Korekcija Odredbi za provedbu vezanih za:

          -  uvjete gradnje građevina gospodarske namjene unutar građevinskih područja naselja,

          - uvjete gradnje građevina kod rekonstrukcije postojećih (legalnih) građevina,


- uvjete gradnje građevina na prostoru u neposrednoj blizini groblja,

5.
Usklađivanje PPUO-a s Zakonom o prostornom uređenju (NN 153/13, 65/17 i 114/18),

6.       Usklađivanje PPUO-a s Prostornim planom Vukovarsko-srijemske županije,

7.
Revizija prostornih planova niže razine,

8.       Ugrađivanje zahtjeva javnopravnih tijela.

IV.

U cilju utvrđivanja vjerojatno značajnog utjecaja na okoliš, Općina Cerna zatražila je mišljenja tijela i/ili osoba navedenih u Prilogu ove Odluke.
Zaprimljena su sljedeća mišljenja :

Služba za prostorno planiranje, gradnju i zaštitu okoliša, Odsjek za zaštitu okoliša i prirode Vukovarsko-srijemske županije, (KLASA:612-07/2019-11/8, URBROJ:2196/1-14-01-19-5 od 18.listopada 2019.god.) dala je mišljenje da nije potrebno provesti stratešku procjenu utjecaja na okoliš za II. Izmjene i dopune Prostornog plana uređenja Općine Cerna.
Hrvatske šume, Uprava šuma podružnica Vinkovci, Odjel za ekologiju, (KLASA:VK/19-01/709, URBROJ:01-00-06/02-19-02 od 07.kolovoza 2019. god.) dale su mišljenje da za II. Izmjene i dopune PPUO Cerna nije potrebna provedba postupka strateške procjene utjecaja na okoliš.
Hrvatske vode, VGI za mali sliv "BIĐ-Bosut", (KLASA:350-02/19-01/0000287, URBROJ:374-3101-1-19-2 od 16.07.2019. god.), dale su mišljenje da nije potrebna provedba strateške procjene za II. Izmjene i dopune PPUO Cerna.

Općina Štitar, (KLASA:351-03/19-01/01, URBROJ:2212/09-02-19/01 od 24.svibnja 2019.god.) dala je mišljenje da za II. izmjene i dopune PPUO Cerna nije potrebno provesti postupak strateške procjene utjecaja na okoliš.
Općina Ivankovo, (KLASA:350-02/19-01/01, URBROJ:2188/03-03/1-19-2 od 24.svibnja 2019.god.) dala je mišljenje da nije potrebno provoditi postupak strateške procjene utjecaja na okoliš za II. izmjene i dopune PPUO Cerna. 

Općina Andrijaševci, (KLASA:351-01/19-01/06, URBROJ:2188/02-01-19-2 od 29.svibnja 2019.god.) dala je mišljenje da nije potrebno provesti postupak strateške procjene utjecaja na okoliš za II. izmjene i dopune PPUO Cerna.

Općina Babina Greda, (KLASA:350-02/19-20/12, URBROJ:2122/02-03/19-01-1 od 29.svibnja 2019.god.) dala je mišljenje da za II. izmjene i dopune PPUO Cerna nije potrebno provesti postupak strateške procjene utjecaja na okoliš
Svoje mišljenje nisu dostavile Općine Gradište i Privlaka ,te se prema članku 70. stavak 2. Zakona o zaštiti okoliša, ukoliko mišljenje ne bude dostavljeno u roku od 30 dana od dana primitka zahtjeva, smatra da nema potrebe za strateškom procjenom II.Izmjena i dopuna PPUO Cerna.

V.

Značajke planiranih II.Izmjena i dopuna Prostornog plana uređenja Općine Cerna su takve da se uz primjenu zakonom propisanih mjera zaštite, ne očekuje značajniji negativni utjecaj na sastavnice okoliša ili dodatno značajnije kumulativno opterećenje okoliša na području Općine.
Prikupljena mišljenja tijela u postupku Ocjene o potrebi strateške procjene na okoliš izražavaju stav da ne treba provoditi postupak strateške procjene utjecaja na okoliš.

Odluku kojom se utvrđuje da za II. Izmjene i dopune Prostornog plana uređenja Općine Cerna nije potrebno provesti stratešku procjenu utjecaja na okoliš, donio je načelnik Općine Cerna na temelju provedenog postupka ocjene o potrebi strateške procjene, sukladno pribavljenim mišljenjima tijela i osoba određenim posebnim propisom, te kriterija za utvrđivanje vjerojatno značajnog utjecaja na okoliš navedenih u prilogu III. Uredbe o strateškoj procjeni utjecaja plana i programa na okoliš (NN 3/17). 
VI.

Prema Uredbi o ekološkoj mreži (NN 124/13 i 105/15) na području Općine Cerna nema područja očuvanja ekološke mreže. Istočni dio Općine Cerna graniči sa Područjem očuvanja značajnim za vrste i stanišne tipove (POVS): HR2001414 "Spačvanski bazen" i Područjem očuvanja značajnim za ptice (POP): HR1000006 "Spačvanski bazen".
Na temelju pojedinačnih ispitivanja i kriterija za utvrđivanje vjerojatno značajnog utjecaja strategije, plana ili programa na okoliš, Priloga III. Uredbe o strateškoj procjeni utjecaja strategije, plana ili programa na okoliš, ne očekuju se značajniji negativni utjecaji na sastavnice okoliša i bioraznolikost predmetnih izmjena i dopuna Plana, te II. Izmjene i dopune PPUO Cerna neće imati značajniji nepovoljan utjecaj na okoliš.
S obzirom na obilježja i smještaj planiranih sadržaja može se isključiti mogućnost značajnog negativnog utjecaja II. Izmjena i dopuna PPUO Cerna na ciljeve očuvanja i cjelovitost područja ekološke mreže, te nije potrebno provesti Glavnu ocjenu.
VII.

Općina Cerna je o ovoj Odluci dužna informirati javnost sukladno odredbama Zakona o zaštiti okoliša i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša (NN 64/08) kojima se uređuje informiranje javnosti u pitanjima zaštite okoliša.

VIII.

Ova Odluka stupa na snagu danom donošenja i objavit će se na službenoj internetskoj stranici Općine Cerna.









Općinski načelnik:

                                                                                                   ______________________
Prilog:

    - Popis tijela i/ili osoba od kojih je traženo mišljenje :

1. Služba za prostorno planiranje, gradnju i zaštitu okoliša, Odsjek za zaštitu okoliša i prirode Vukovarsko-srijemske županije , Županijska 9, 32 000 Vukovar,

2. Općina Štitar, J.J. Strossmayera 36, 32 274 Štitar,

3. Općina Gradište, Trg hrvatskih Velikana 5, 32 273 Gradište,

4. Općina Privlaka, Ivana Pavla II 46, 23 233 Privlaka,

5. Općina Andrijaševci, Vinkovačka ulica 6, 32 271 Rokovci,

6. Općina Ivankovo, Bošnjaci 6, 32 281 Ivankovo,

7. Općina Babina Greda, Vladimira Nazora 3, 32 276 Babina Greda,

8. Hrvatske vode, Vodno gospodarska ispostava  za mali sliv "Biđ-Bosut" Vinkovci, J.Kozarca 28, 32 100 Vinkovci,

9. Hrvatske šume d.o.o.Zagreb, Uprava šuma podružnica Vinkovci, Odjel za Ekologiju

Trg Bana Josipa Šokčevića 20, 32 100 Vinkovci

